
Psalm 92: 1, 4, 7, 8 “’t Is goed mei hert en tonge te loovjen God de Hear”
Us Help en Groet
Wetlêzing, Matteus 22: 35 – 40	  en 	Johannes 3: 16 
Lieteboek 903: 1, 6 “Soe ik net fan herten sjonge”
Gebed
Lêzings,	Rjochters 6: 11 – 16 	 Matteus 13: 24 – 30 
Lieteboek 765 “Jo struiden de minsken oer d’ierde”
Preek		
Lietboek 650 “De goedens fan de Hear”
Gebeden ôfsluten mei ús Heit troch te sjongen:
Tuskentiden 229 “God fan dier en hein, ús Heit” (mei de beamer)
https://www.youtube.com/watch?v=tsVyrO1v7cU
Kollekte
Slotliet, Lieteboek 885 “Grut is jo trou, po Heer
Segen

Rjochters 6: 11 – 16 
11De ingel fan de Heare kaam en gong ûnder ’e terebint sitten yn Ofra, dat fan Joäsj de Abiëzryt wie. Gideön, syn soan, wie dwaande weet út te slaan yn ’e wynparse om it foar de Midjaniten út ’e wei te bringen. 12En de ingel fan de Heare ferskynde oan Gideön en sei tsjin him: De Heare is mei dy, do krigele held! 13Mar Gideön sei tsjin him: Och mynhear, as de Heare mei ús is, wêrom moast ús dit allegearre dan oerkomme? Wêr binne al syn wûnderdieden, dêr’t ús âlden ús fan ferteld hawwe as se seinen: Ja, de Heare hat ús út Egyptelân fierd? Mar no hat de Heare ús ferstjitten en ús oan Midjan oerlevere. 14Doe kearde de Heare Him nei him ta en sei: Gean mar, lit dit dyn krêft wêze en do silst Israel ferlosse út ’e macht fan Midjan. Ik bin it ommers, dy’t dij stjoer! 15Mar hy sei tsjin Him: Och, mynhear, wêr soe ik Israel mei ferlosse? Myn famylje is ommers mar de lytste fan Manasse en ik bin de jongste yn ús heite hûs. 16De Heare lykwols sei tsjin him: Ik sil mei dy wêze. Do silst Midjan ferslaan, as wie it mar ien man. 

Matteus 13: 24 – 30 
24Noch in gelikenis fertelde Er harren: It is mei it himelske ryk as mei in man dy’t goed sie yn syn bou siedde hie. 25Doe’t alleman te sliepen lei, kaam syn fijân en siedde wylde weet tusken de goede. Doe makke er dat er fuort kaam. 26It gewaaks skeat op en sette frucht, mar doe die bliken, dat der ek wylde weet yn siet. 27De arbeiders gongen nei de boer ta en seinen tsjin him: Boer, jo hawwe dochs goed sie yn ’e bou siedde, n’twier? Wêr kin dy wylde weet dan weikomme? 28Hy sei tsjin harren: Dat is it wurk fan in fijân. De arbeiders fregen him: Wolle jo, dat wy de bou opgeane en de wylde weet der úthelje? 29Nee, sei er, jim soenen ris tagelyk de goede útlûke kinne. 30Lit it mar mei-inoar opgroeie oan ’e rispinge ta. As it sa fier is, dan sis ik tsjin ’e sichters: Fandelje earst de wylde weet byinoar. Byn it oan bosken en brân it op. En dan bringe jim de goede weet yn ’e skuorre.
Psalm 92: 1, 4, 7, 8 “’t Is goed mei hert en tonge te loovjen God de Hear”

1. “’t Is goed mei hert en tonge te loovjen God de Hear.
‘t Is goed syn namme en ear mei psalmen lof te sjongen.
Wy sjonge fan jo goedens as moarns de sinne riist,
ús nachlik liet bewiist dat Jo ús trou behoedzje.

4. De goddeleazen groeie as ûnkrûd op it lân,
mar aansen sil jo brân har fan de fjilden skroeie.
Foar alltyd bloeit jo eare; Jo binne oer tiid en lot
de alderheechste God yn ivichheid de Heare.

7. Dan sil de oprjochte aardzje in prûze palm allyk,
in seder, sa’t hja ryk de Libanon beskaadzje.
Hja sil har jeugd fernije en, plante yn ‘t hûs fan God,
by alle lead en lot yn ‘t hillich foarhôf dije.

8. Sels yn har grize dagen bliuwt har de freugde wis,
om glânzich, grien en fris de goede frucht te dragen,
om ‘t rjocht fan God de Heare te melden fier yn’t rûn
want Hy, har fêste grûn, kin ûnrjocht net ferneare.

Lieteboek 903: 1, 6 “Soe ik net fan herten sjonge”
1. Soe ik net fan herten sjonge,
Him ta eare, dy’t my heart?
Dy’t besielet hert en tonge,
dy’t de sûnder net ferdjert?
‘t Hert fan God is fol erbarmjen,
ryk yn leafde en geduld.
Hy ferjout my alle skuld
en oereaget al myn doarmjen.
Al it ierdske sil fergean,
mar Gods leafde bliuwt bestean.

6. Oan Gods leafde is grins noch mjitte,
jimmer wurdt hja mear en mear.
Sil ’k Jo oait alhiel besitte? 
Nim besit fan my, o Hear.
Wol my, God, yn leafde drage,
jou dat ik Jo al den dei
bliid fan herte tsjinje mei
oant jo grutte dei aanst daget.
Al it ierdske sil fergean,
mar Gods leafde bliuwt bestean.

Lieteboek 765, “Jo struiden de minsken oer d’ierde”
1. Jo struiden de minsken oer d’ierde
wiid-út en mei golle hân.
De rein en de sinne folfierden
jo plan foar de risping op’t lân.
2. Yn dizze ferheftige maaie
ferriist hiel de wrâld út’e dea,
it ûnkrûd sjit op mei de raaien;
wa skiftet it goede fan’e kwea?

3. En wa wit wat min is of better?
Gjinien dy’t it ûnderskied sjocht.
Jo rein jout oan beide syn wetter,
jo sinne oan beide syn ljocht.

4. Wy binne it sied fan jo ikker.
Wy sliepten, mar Jo ha ús fûn.
Jo stim koe ús sliepend berikke
en roppe út de tsjustere grûn.

5. Wy groeie de ierde te boppe
en rypje yn waar en yn wyn
oant Jo aanst de arbeiders roppe,
dy helje oan skeaven ús yn.

6. As Jo ús dan bringe yn jo skuorren
dy deis fan it ivige hjoed,
lit ús dan it terskjen ferduorje
by ‘t skieden fan ‘t kwea en it goed.

Lietboek 650 “De goedens fan de Hear”
1. De goedens fan de Hear
wurdt de ierde ta in liet,
om syn geduld sa klear
en godlik wiis belied.

2. Gods goedens is te grut
foar inkeld it gelok,
sy is ús treast en skut
it hiele libben troch.

3. Sy giet as fruchtber sied
mei yn de kâlde grûn
omdat sy net ferlit
dy’t dêr it grêfstee fûn.

4. Omdat sy net ferjit
dy’t godferjitten is;
de wrâld sjongt himelsbreed,
fan nije takomst wis.

5. De stjerren himelheech
binn’ taret troch dit sied
as rispers fan de weet
dy’t folop goedens biedt.

6. It sied fan Gods bestel,
it hege wurd, de Hear,
falt yn’e ierde del,
de fuorge fan’e dea.

7. Al wa’t it hâldt mei God,
slaan op syn goedens acht,
de wyn rûst troch it nôt
as psalmen yn’e nacht.


Slotliet, Lieteboek 885 “Grut is jo trou, po Heer
1 Grut is jo trou, o Hear, Heit yn ‘e himel; 
der is gjin skyn fan feroaring by Jo.
Lykas Jo wiene yn leafde en begrutsjen, 
sa sill’ Jo bliuwe en binne Jo no. 
Refr.: 	Grut is jo trou, o Hear, grut is jo trou, o Hear, 
en jo genede is elke moarn nij. 
Jo hân hat soarge foar al wat ik brek wie; 
grut is jo trou, o Hear, altyd foar my. 

2. Sûndeferjouwing en libbensfernijing 
jouwe my blydskip en frede yn ’t hert, 
krêft om te striden en moed foar de takomst, 
seine foar my en foar wa’t by Jo heart. 
Refr.: 	Grut is jo trou, o Hear, grut is jo trou, o Hear, 
en jo genede is elke moarn nij. 
Jo hân hat soarge foar al wat ik brek wie; 
grut is jo trou, o Hear, altyd foar my. 

